Pécsi Többcélú Agglomerációs Társulás

**Társulási Tanácsának**

 **/2023. (05.30.) sz.** **határozata**

Az Integrált Nappali Szociális Intézmény működési engedélyének módosításával kapcsolatos döntések meghozataláról

1. A Társulási Tanács úgy dönt, hogy az Integrált Nappali Szociális Intézmény Pécs, Garai u. 33. szám alatti telephelyén a szociális étkeztetés, valamint a házi segítségnyújtás szolgáltatások férőhelyeit az intézmény Pécs, Felsőbalokány u. 1/C. sz. alatti telephelyére csoportosítja át.
2. A Társulási Tanács kérelmezi a Baranya Vármegyei Kormányhivataltól az intézmény feladatellátásában bekövetkező változásoknak a szolgáltatói nyilvántartásban történő átvezetését.
3. A Társulási Tanács úgy dönt, hogy az Integrált Nappali Szociális Intézmény alapító okiratát a törzskönyvi bejegyzés napjával megegyező hatállyal módosítja, a módosító okiratot és a módosításokkal egységes szerkezetbe foglalt alapító okiratot - az előterjesztés 1. számú és 2. számú melléklete szerinti tartalommal – elfogadja.
4. A Társulási Tanács utasítja a Kulturális és Népjóléti Főosztály vezetőjét, hogy az Integrált Nappali Szociális Intézmény alapító okirata módosításának a Magyar Államkincstárnál vezetett törzskönyvi nyilvántartáson történő átvezetéséről gondoskodjon.
5. A Társulási Tanács az Integrált Nappali Szociális Intézmény szakmai programját – az előterjesztés 3. sz. melléklete szerinti tartalommal – jóváhagyja.
6. A Társulási tanács az Integrált Nappali Szociális Intézmény Szervezeti és Működési Szabályzatát – az előterjesztés 4.sz. melléklete szerinti tartalommal – jóváhagyja.

**Határidő:** azonnal

**Felelős:** Pfeffer József elnök, Nyőgéri Lajos alpolgármester, dr. Osztásné dr. Varga Pál Viktória főosztályvezető, Varga Mónika igazgató

**Kapják:** Pfeffer József elnök, Nyőgéri Lajos alpolgármester, dr. Osztásné dr. Varga Pál Viktória főosztályvezető, Varga Mónika igazgató